Martin Ier (papa)

Martin I (mòrt lo 16 de setembre de 655) foguèt lo 74 papa de la Glèisa Catolica Romana dau 21 de julhet de 649 au 16 de setembre de 655. Succediguèt a Teodòr I (642-649) e foguèt remplaçat per Eugèni I (655-657).

Au contrari dei papas de son periòde, son eleccion foguèt pas ratificada per l'emperaire bizantin. Dins lo corrent de son pontificat, son activitat principala foguèt de contuniar la lucha còntra lo monotelisme considerat coma una eretgia per la Glèisa d'Occident. Ansin, presidèt lo concili de Latran reünit a l'iniciativa de son predecessor per condamnar lo monotelisme. Capitèt d'i reünir un centenau d'evesques e obtenguèt la condamnacion de la màger part dei tèxtes e deis autors monotelistas. Pasmens, aqueu succès entraïnèt una reaccion de l'emperaire Constant II (641-668) qu'ordonèt son arrestacion. Martin I foguèt donc arrestat lo 17 de setembre de 653 e exilat vèrs l'Empèri Bizantin (Constantinòple puei Quersonès). I moriguèt lo 16 de setembre de 655.

 Liames intèrnes 

 Bibliografia 

 Lista dels papas.

 Nòtas e referéncias 

Categoria:Papa
Categoria:Decès en 655